sukhrobnurali/uzbek-legal-corpus huggingface dataset:
“ISTEʼMOLChILARNING HUQUQLARINI HIMOYA QILISh TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2008-04-09)

1-modda. Oʻzbekiston Respublikasining 1996-yil 26-aprelda qabul qilingan “Isteʼmolchilarning huquqlarini himoya qilish toʻgʻrisida”gi 221-I-sonli Qonuniga (Oʻzbekiston Respublikasi Oliy Majlisining Axborotnomasi, 1996-yil, № 5-6, 59-modda; 2002-yil, № 4-5, 74-modda; 2003-yil, № 5, 67-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 12, 413-modda; 2006-yil, № 10, 536-modda) quyidagi oʻzgartish va qoʻshimchalar kiritilsin: 1) 11-moddaning oltinchi qismi quyidagi tahrirda bayon etilsin: “Dori-darmon, oziq-ovqat va maishiy kimyo tovarlarida ularning ishlab chiqarilgan sanasi, yaroqlilik muddati hamda ularni saqlash shartlari koʻrsatilgan boʻlishi lozim. Sotuvchilarga ishlab chiqarilgan sanasi va yaroqlilik muddati koʻrsatilmagan yoki yaroqlilik muddati oʻtgan tovarlarni qabul qilish hamda realizatsiya qilish man etiladi”; 2) 21-moddaning ikkinchi qismi “foydalanishga qistashga” degan soʻzlardan keyin “shuningdek koʻrsatilmagan xizmatlar uchun haq olishga” degan soʻzlar bilan toʻldirilsin; 3) 27-modda ikkinchi qismi quyidagi tahrirda bayon etilsin: “Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi hamda uning hududiy organlari ishlab chiqaruvchiga (ijrochiga, sotuvchiga): ishlab chiqarilgan sanasi va yaroqlilik muddati koʻrsatilishi shart ekanligi qonun hujjatlarida belgilanganligiga qaramay ishlab chiqarilgan sanasi va yaroqlilik muddati koʻrsatilmagan tovarlarni realizatsiya qilishga va sotishga qabul qilganlik uchun — tovarlarning (ishlarning, xizmatlarning) xavfsiz boʻlishi va sifati ustidan nazoratni amalga oshiruvchi tegishli davlat boshqaruvi organlarining ushbu tovarlarning isteʼmol (foydalanish) uchun yaroqliligi toʻgʻrisidagi xulosasi olingan taqdirda, realizatsiya qilish uchun qabul qilingan tovarlar hajmining besh foizi miqdorida va ushbu tovarlarning isteʼmol (foydalanish) uchun yaroqsizligi toʻgʻrisidagi xulosasi olingan taqdirda, realizatsiya qilish uchun qabul qilingan tovarlar hajmining yuz foizi miqdorida, biroq eng kam ish haqining ikki yuz baravaridan koʻp boʻlmagan miqdorda; yaroqlilik muddati oʻtgan tovarlarni realizatsiya qilishga va sotishga qabul qilganlik uchun — realizatsiya qilish uchun qabul qilingan tovarlar hajmining yuz foizi miqdorida, biroq eng kam ish haqining uch yuz baravaridan koʻp boʻlmagan miqdorda; isteʼmolchilar huquqlarining buzilishini bartaraf etish toʻgʻrisidagi koʻrsatmalarni bajarishdan boʻyin tovlaganlik yoki oʻz vaqtida bajarmaganlik, shuningdek ularga tovarlar (ishlar, xizmatlar) toʻgʻrisida axborot taqdim etmaganlik yoki bila turib notoʻgʻri maʼlumotlar taqdim etganlik uchun: yuridik shaxslarga — eng kam ish haqining oʻn baravaridan yigirma baravarigacha miqdorda; jismoniy shaxslarga — eng kam ish haqining uch baravaridan besh baravarigacha miqdorda jarima solish huquqiga ega”. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
MIRZO ULUGʻBEK NOMIDAGI OʻZBEKISTON MILLIY UNIVERSITETINING 90 YILLIGINI NIShONLASh TOʻGʻRISIDA
(resolution, 2020-09-28)

Mamlakatimizda va butun Oʻrta Osiyo mintaqasida eng nufuzli va yetakchi oliy oʻquv yurtlaridan biri boʻlgan Mirzo Ulugʻbek nomidagi Oʻzbekiston Milliy universitetining yoshlarning intellektual va maʼnaviy salohiyatini oshirish, yurtimiz ilm-fani va madaniyati, zamonaviy taʼlim tizimini rivojlantirish, yuksak malakali mutaxassislar tayyorlash, yigit-qizlarimizni vatanparvarlik va umuminsoniy qadriyatlarga hurmat ruhida tarbiyalash borasidagi beqiyos oʻrni va ulkan hissasini inobatga olib hamda ushbu bilim dargohi tashkil etilganining 90 yilligini munosib nishonlash maqsadida: 1. Oʻzbekiston Respublikasi Oliy va oʻrta maxsus taʼlim vazirligi va Fanlar akademiyasining 2008-yil sentyabr oyida Oʻzbekiston Milliy universitetining 90 yilligini nishonlash toʻgʻrisidagi taklifi maʼqullansin. 2. Oʻzbekiston Milliy universitetining 90 yilligiga bagʻishlangan tadbirlarni oʻtkazish boʻyicha tashkiliy qoʻmita tarkibi ilovaga* muvofiq tasdiqlansin. 3. Tashkiliy qoʻmita bir hafta muddat ichida ushbu sanaga bagʻishlangan tadbirlar rejasini ishlab chiqsin hamda ularning “Yoshlar yili” Davlat dasturida belgilangan maqsad va vazifalarga uygʻun va hamohang ravishda oʻtkazilishiga alohida eʼtibor qaratsin. 2008-yilning avgust oyida “Mamlakatimiz oliy taʼlim tizimi va ilm-fani rivojida Oʻzbekiston Milliy universitetining roli” mavzusida xalqaro ilmiy konferensiya oʻtkazishni yuqori saviyada tashkil etsin. 2008-yil sentyabr oyida “Yoshlik” talabalar shaharchasi stadionida “Yoshlar bugungi va ertangi kunimizning hal qiluvchi kuchidir” shiori ostida mamlakatimiz oliy oʻquv yurtlari talabalarining festivalini tashkil etishni taʼminlasin. 4. Vazirlar Mahkamasiga Oʻzbekiston Milliy universiteti majmuasi hududida bayram oldidan keng koʻlamdagi qurilish va rekonstruksiya, taʼmirlash ishlari olib borish, oʻquv binolari, talabalarning turar-joylari va boshqa ijtimoiy infratuzilma obyektlarini har tomonlama obod qilish boʻyicha tayyorgarlik ishlarini amalga oshirish topshirilsin. 5. Oʻzbekiston Milliy axborot agentligi, Oʻzbekiston Milliy teleradiokompaniyasi va boshqa ommaviy axborot vositalariga mazkur sanani oʻtkazish bilan bogʻliq tadbirlarni keng yoritish tavsiya etilsin. 6. Mazkur Qarorning bajarilishini nazorat qilish Oʻzbekiston Respublikasi Bosh vazirining oʻrinbosari R. Qosimov zimmasiga yuklansin.
OʻZBEKISTON RESPUBLIKASI VAZIRLAR MAHKAMASINING “MEHNATGA HAQ TOʻLAShNING YAGONA TARIF SETKASINI YANADA TAKOMILLAShTIRISh TOʻGʻRISIDA” 2006 YIL 26 OKTYABRDAGI 218-SON QARORIGA OʻZGARTIRISh KIRITISh HAQIDA (OʻZBEKISTON RESPUBLIKASI PREZIDENTINING “ISh HAQI, PENSIYALAR, STIPENDIYALAR VA IJTIMOIY NAFAQALAR MIQDORINI OShIRISh TOʻGʻRISIDA” 2008 YIL 5 MARTDAGI PF-3972-SON FARMONI)
(decree, 2009-08-01)

Oʻzbekiston Respublikasi Prezidentining “Ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2008-yil 5-martdagi PF-3972-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 26-oktabrdagi 218-son qarorining 1-bandidagi “oyiga 18630 soʻm” soʻzlari chiqarib tashlansin.
BOLALAR MEHNATINING OGʻIR ShAKLLARINI TAQIQLASh VA YOʻQ QILIShGA DOIR ShOShILINCh ChORALAR TOʻGʻRISIDAGI KONVENSIYANI (JENEVA, 1999 YIL 17-IYUN) RATIFIKATSIYA QILISh HAQIDA
(law, 2008-04-08)

Bolalar mehnatining ogʻir shakllarini taqiqlash va yoʻq qilishga doir shoshilinch choralar toʻgʻrisidagi Konvensiya (Jeneva, 1999-yil 17-iyun) ratifikatsiya qilinsin.
OʻZBEKISTON RESPUBLIKASI DAVLAT SOLIQ QOʻMITASI VA DAVLAT BOJXONA QOʻMITASINING AYRIM NORMATIV-HUQUQIY HUJJATLARINI OʻZ KUChINI YOʻQOTGAN DEB TOPISh TOʻGʻRISIDA
(resolution, 2008-04-08)

Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq Davlat soliq qoʻmitasi va Davlat bojxona qoʻmitasi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat soliq qoʻmitasi tomonidan 1997-yil 1-iyulda 97-52-son bilan tasdiqlangan Aksiz markalari bilan markalanmagan tamaki mahsulotlarini va alkogolli ichimliklarni musodara qilish va sotish tartibi (1997-yil 4-iyul, roʻyxat raqami 353); Oʻzbekiston Respublikasi Davlat soliq qoʻmitasi tomonidan 1997-yil 24-sentabrda 97-78-son bilan va Oʻzbekiston Respublikasi Davlat bojxona qoʻmitasi tomonidan 1997-yil 22-sentabrda 05/8-71-son bilan tasdiqlangan “Aksiz markalari bilan markalanmagan tamaki mahsulotlarini va alkogolli ichimliklarni musodara qilish va sotish tartibi”ga oʻzgartirishlar va qoʻshimchalar (1997-yil 2-oktabr, roʻyxat raqami 353-1). 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
NORMATIV-HUQUQIY HUJJATNI DAVLAT REESTRIDAN ChIQARISh TOʻGʻRISIDA
(order, 2008-04-08)

Oʻzbekiston Respublikasi Adliya vazirligiga davlat reyestridan chiqarish uchun taqdim etilgan hujjatni huquqiy ekspertiza qilish natijasi boʻyicha 2008-yil 8-apreldagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida” 2000-yil 19-maydagi 197-son qaroriga muvofiq, shuningdek, Oʻzbekiston aloqa va axborotlashtirish agentligining 2008-yil 22-fevraldagi 16-8/529-sonli xatini inobatga olgan holda, buyuraman: 1. Oʻzbekiston Respublikasi Adliya vazirligi tomonidan 1995-yil 30-iyunda 159-son bilan davlat roʻyxatidan oʻtkazilgan “Sifatsiz aloqa xizmatini koʻrsatganlikda aybdor ishchilarni moddiy javobgarlikka tortish tartibi toʻgʻrisida yoʻriqnoma” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilsin va bu haqida mazkur Davlat reyestriga tegishli yozuv kiritilsin. 2. Oʻzbekiston aloqa va axborotlashtirish agentligi mazkur hujjatning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatni Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
BOJXONA IMTIYOZLARINING QOʻLLANILISh TARTIBINI TAKOMILLAShTIRISh MAQSADIDA OʻZBEKISTON RESPUBLIKASINING AYRIM QONUN HUJJATLARIGA OʻZGARTIShLAR KIRITISh TOʻGʻRISIDA
(law, 2016-04-22)

2-modda. Oʻzbekiston Respublikasining 1998-yil 30-aprelda qabul qilingan “Chet el investitsiyalari toʻgʻrisida”gi 609-I-sonli Qonuni (Oʻzbekiston Respublikasi Oliy Majlisining Axborotnomasi, 1998-yil, № 5-6, 91-modda; 1999-yil, № 9, 229-modda) 12-moddasining oltinchi qismi quyidagi tahrirda bayon etilsin: “Chet ellik investorlar va ustav fondida chet el investitsiyalarining ulushi kamida oʻttiz uch foiz boʻlgan chet el investitsiyalari ishtirokidagi korxonalar tomonidan oʻz ishlab chiqarish ehtiyojlari uchun Oʻzbekiston Respublikasiga olib kiriladigan mol-mulk boj undirishdan qonun hujjatlarida belgilangan tartibda ozod qilinadi. Chet ellik investorlarning va chet ellik investorlar bilan tuzilgan mehnat shartnomalariga muvofiq Oʻzbekiston Respublikasida turgan chet davlatlar fuqarolarining shaxsiy ehtiyojlari uchun olib kiriladigan mol-mulkdan boj undirilmaydi”. 3-modda. Ushbu Qonun rasmiy eʼlon qilingan kundan eʼtiboran kuchga kiradi.
“OʻZBEKINVEST” MILLIY EKSPORT-IMPORT SUGʻURTA KOMPANIYASINING MAʼMURIY BINOSINI REKONSTRUKSIYA QILIShNI TUGALLASh ChORA-TADBIRLARI TOʻGʻRISIDA
(resolution, 2021-02-22)

“Oʻzbekinvest” milliy eksport-import sugʻurta kompaniyasining maʼmuriy binosini rekonstruksiya qilishni oʻz vaqtida tugallash va foydalanishga topshirishni taʼminlash maqsadida Vazirlar Mahkamasi qaror qiladi: 1. Quyidagilar: ochiq tender savdolari yakunlariga koʻra “Oʻzbekinvest” milliy eksport-import sugʻurta kompaniyasining Toshkent shahar, Abdulla Qodiriy koʻchasi, 2-uyda joylashgan 14 qavatli maʼmuriy binosini (keyingi oʻrinlarda “obyekt” deb ataladi) rekonstruksiya qilish boʻyicha “12-trest” OAJ bosh pudratchi tashkilot etib belgilanganligi; “Oʻzbekinvest” milliy eksport-import sugʻurta kompaniyasi (keyingi oʻrinlarda “Oʻzbekinvest” kompaniyasi deb ataladi) tomonidan obyektni rekonstruksiya qilish boʻyicha buyurtmachi funksiyasi kompaniya taʼsis etgan “Oʻzbekinvest qurilish” unitar korxonasiga yuklanganligi; obyektni rekonstruksiya qilish ishlari “Oʻzbekinvest” kompaniyasining oʻz mablagʻlari va jalb etilgan mablagʻlar hisobiga moliyalashtirilishi maʼlumot uchun qabul qilinsin. 2. “Oʻzbekinvest” kompaniyasiga va “12-trest” OAJga, istisno tariqasida, obyektni rekonstruksiya qilishni ishchi chizmalar boʻyicha, loyiha-smeta hujjatlarini loyihalashtirish bilan bir vaqtda amalga oshirishga ruxsat etilsin, loyiha-smeta hujjatlarini loyihalashtirish va tasdiqlash 2008-yil 1-avgustgacha tugallansin, shuningdek obyektni rekonstruksiya qilish uchun asbob-uskunalar, qurilish materiallari va mebel xarid qilish boʻyicha tanlov savdolari ishlab chiqaruvchilar va yetkazib beruvchilarning tijorat takliflari asosida oʻtkazilsin. 3. “12-trest” OAJ obyektni rekonstruksiya qilish davrida obyektni rekonstruksiya qilish maqsadida respublikaga chetdan keltiriladigan asbob-uskunalar, qurilish materiallari va mebel uchun bojxona toʻlovlari toʻlashdan (bojxonada rasmiylashtirish yigʻimlaridan tashqari) ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosari N.M.Xanov zimmasiga yuklansin.
KINOVIDEOFAOLIYAT BILAN ShUGʻULLANISh HUQUQINI BERADIGAN MAXSUS RUXSATNOMA (LITSENZIYA) BERISh VA ROʻYXATGA OLISh TARTIBINI OʻZ KUChINI YOʻQOTGAN DEB HISOBLASh HAQIDA
(order, 2008-04-04)

“Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonuniga asosan 2004-yil 22-martda Oʻzbekiston Respublikasi Vazirlar Mahkamasi tomonidan “Kinovideomahsulotlarini ishlab chiqarish, koʻpaytirish, dublyaj qilish, sotish va ularning prokati boʻyicha faoliyat turlarini litsenziyalash toʻgʻrisida nizomni tasdiqlash haqida”gi 135-sonli qarori qabul qilinganligi munosabati bilan meʼyoriy hujjatlarni tartibga keltirish maqsadida buyuraman: 1. Oʻzbekiston Respublikasi Adliya vazirligida 1997-yil 15-oktabrda 371-son bilan roʻyxatga olingan “Oʻzbekkino” davlat-aksiyadorlik kompaniyasi tomonidan tasdiqlangan “Kinovideofaoliyat bilan shugʻullanish huquqini beradigan maxsus ruxsatnoma (litsenziya) berish va roʻyxatga olish tartibi” oʻz kuchini yoʻqotgan deb hisoblansin. 2. “Oʻzbekkino” davlat-aksiyadorlik kompaniyasi tomonidan tasdiqlangan “Kinovideofaoliyat bilan shugʻullanish huquqini beradigan maxsus ruxsatnoma (litsenziya) berish va roʻyxatga olish tartibi” oʻz kuchini yoʻqotganligi haqida Oʻzbekiston Respublikasi Adliya vazirligiga axborot berilsin. 3. Ushbu buyruqning bajarilishini nazorat etish Bosh direktor oʻrinbosari J. Qosimov zimmasiga yuklatilsin.
QON BILAN BOGʻLIQ BOʻLGAN KOʻP MAROTABA QOʻLLANILIShI TAQIQLANGAN TIBBIY ANJOM VA USKUNALAR ROʻYXATINI TASDIQLASh TOʻGʻRISIDA
(order, 2013-02-11)

Oʻzbekiston Respublikasi Prezidentining 2007-yil 19-sentabrdagi “Sogʻliqni saqlash tizimini isloh qilishni yanada chuqurlashtirish va uni rivojlantirish Davlat dasturini amalga oshirishning asosiy yoʻnalishlari toʻgʻrisida”gi PF-3923-sonli Farmoni va 2007-yil 2-oktabrdagi “Respublika tibbiyot muassasalari faoliyatini tashkil etishni takomillashtirish chora-tadbirlari toʻgʻrisida”gi PQ-700-sonli qarori ijrosini taʼminlash maqsadida buyuraman: 1. Qon bilan bogʻliq boʻlgan koʻp marotaba ishlatish taqiqlangan tibbiy anjom va uskunalar roʻyxati ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab 10 kun oʻtgandan keyin kuchga kiritilsin.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Prezidentining “Oʻzqishloqxoʻjalikmash-xolding” kompaniyasini tugatish chora-tadbirlari toʻgʻrisida” 2007-yil 29-dekabrdagi PQ-766-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining “Qozogʻiston Respublikasi bilan ikki tomonlama mahsulot ayirboshlashni oshirish boʻyicha integratsiyalashuv jarayoni va chora-tadbirlarni amalga oshirish toʻgʻrisida” 2006-yil 25-apreldagi PQ-332-sonli qarori ilovasining 4.4.1-pozitsiyasidagi “SamKochavto” va “Oʻzqishloqxoʻjalikmash-xolding” XK” soʻzlari tegishli ravishda “Samarqand avtomobil zavodi” MChJ” hamda “respublikaning qishloq xoʻjalik mashinasozligi korxonalari” soʻzlari bilan almashtirilsin. 5. Oʻzbekiston Respublikasi Prezidentining “2007—2010-yillarda xususiylashtirish jarayonlarini yanada chuqurlashtirish va xorijiy investitsiyalarni faol jalb qilish chora-tadbirlari toʻgʻrisida” 2007-yil 20-iyuldagi PQ-672-sonli qarorida: 1 va 2-ilovalaridagi “Oʻzqishloqxoʻjalikmash-xolding” XK” soʻzlari “qishloq xoʻjalik mashinasozligi korxonalari” soʻzlari bilan almashtirilsin; 2-ilovadagi 10-pozitsiya chiqarib tashlansin.
AYRIM NORMATIV-HUQUQIY HUJJATLARNI DAVLAT REESTRIDAN ChIQARISh TOʻGʻRISIDA
(order, 2008-04-02)

Oʻzbekiston Respublikasi Adliya vazirligiga Davlat reyestridan chiqarish uchun taqdim etilgan normativ-huquqiy hujjatlarni huquqiy ekspertiza qilish natijasi boʻyicha 2008-yil 1-apreldagi xulosaga hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida” 1997-yil 9-oktabrdagi 469-son qaroriga va “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi 2000-yil 19-maydagi 197-son qaroriga muvofiq, shuningdek, Oʻzbekiston Respublikasi Davlat arxitektura va qurilish qoʻmitasining 2008-yil 6-martdagi 750/01-12-son xatini inobatga olgan holda, buyuraman: 1. Oʻzbekiston Respublikasi Davlat arxitektura va qurilish qoʻmitasining quyidagi normativ-huquqiy hujjatlari: Oʻzbekiston Respublikasi Adliya vazirligi tomonidan 1995-yil 31-avgustda 166-son bilan davlat roʻyxatidan oʻtkazilgan “Qurilayotgan korxonalar va boshqa obyektlar direksiyalarini taʼminlab turish, shu jumladan texnik nazorati uchun xarajatlarni belgilash tartibi”; Oʻzbekiston Respublikasi Adliya vazirligi tomonidan 1998-yil 23-noyabrda 545-son bilan davlat roʻyxatidan oʻtkazilgan “Qurilishi tugallangan obyektlarni foydalanishga qabul qilish. Asosiy holatlar KMK 3.01.04-99” Qurilish meʼyorlari va qoidalari; Oʻzbekiston Respublikasi Adliya vazirligi tomonidan 2001-yil 14-sentabrda 1063-son bilan davlat roʻyxatidan oʻtkazilgan “Davlat budjeti mablagʻlari va hukumat kafolati ostidagi kreditlar hisobiga mablagʻ bilan taʼminlanayotgan bino va inshootlarni kapital taʼmirlashning loyiha-smeta hujjatlarini ishlab chiqish tartibi toʻgʻrisidagi nizom” Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarning Davlat reyestridan chiqarilsin va bu haqida mazkur Davlat reyestriga tegishli yozuv kiritilsin. 2. Oʻzbekiston Respublikasi Davlat arxitektura va qurilish qoʻmitasi mazkur hujjatlarning Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining Davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatlarni Davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu normativ-huquqiy hujjatlarni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning ijrosini nazorat qilish vazir oʻrinbosari E. Kanyazov zimmasiga yuklansin.
Oʻzbekiston Respublikasi Favqulodda vaziyatlar vazirligining moddiy-texnika bazasini mustahkamlash chora-tadbirlari toʻgʻrisida
(resolution, 2009-09-24)

Oʻzbekiston Respublikasi Prezidentining “Toshkent shahrida Singapur menejmentni rivojlantirish instituti faoliyatini tashkil qilish toʻgʻrisida” 2007-yil 5-sentabrdagi PQ-691-son qarorini va Oʻzbekiston Respublikasi Vazirlar Mahkamasining “Favqulodda vaziyatlarni prognoz qilish va oldini olish davlat dasturini tasdiqlash toʻgʻrisida” 2007-yil 3-apreldagi 71-son qarorini ijrosini taʼminlash, shuningdek Oʻzbekiston Respublikasi Favqulodda vaziyatlar vazirligining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. “Kamolot” yoshlar ijtimoiy harakati markaziy kengashi, Oʻzbekiston Respublikasi Favqulodda vaziyatlar vazirligi va Davlat mulki qoʻmitasining Toshkent shahri, “Yoshlik” talabalar shaharchasi, O. Saidov koʻchasi, 4A-uy manzilida joylashgan davlat mulki hisoblangan binoni keyinchalik Fuqaro muhofazasi institutini joylashtirish uchun Oʻzbekiston “Kamolot” yoshlar ijtimoiy harakati markaziy kengashi balansidan Oʻzbekiston Respublikasi Favqulodda vaziyatlar vazirligi balansiga oʻtkazish toʻgʻrisidagi takliflariga rozilik berilsin. 2. Oʻzbekiston “Kamolot” yoshlar ijtimoiy harakati markaziy kengashi mazkur qarorning 1-bandida koʻrsatilgan binoni balansga topshirilsin, Oʻzbekiston Respublikasi Favqulodda vaziyatlar vazirligi esa qabul belgilangan tartibda kabul qilib olsin hamda qabul qilinayotgan obyektdan maqsadli foydalanilishi, moliyalashtirilishi va moddiy-texnik taʼminlanishini taʼminlasin. 3. Oʻzbekiston Respublikasi Davlat mulki qoʻmitasi Fuqaro muhofazasi institutining Toshkent shahri, Xalqlar doʻstligi prospekti, 28-uyda joylashgan bino va inshootlarini Oʻzbekiston Banklari uyushmasiga balans qiymati boʻyicha sotishdan tushgan mablagʻlarni, obyektni sotish summasidan belgilangan tartibda Davlat mulki qoʻmitasi tasarrufida qoldiriladigan mablagʻlarning 3 foizi chegirib tashlangan holda, istisno tariqasida, Oʻzbekiston Respublikasi Favqulodda vaziyatlar vazirligining budjetdan tashqari hisob raqamiga yoʻnaltirsin. 6. Vazirlar Mahkamasining 1995-yil 26-dekabrdagi 535-f-son farmoyishi oʻz kuchini yoʻqotgan deb hisoblansin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.